Danmarks Nationalsocialistiske Arbejderparti

Danmarks Nationalsocialistiske Arbejderparti eller DNSAP (stiftet 16. november 1930) var det største danske nazistpartiet.

DNSAPs første leder eller fører var Cay Lembcke, men han ble etter et kupp i partiledelsen i 1933 avløst av Frits Clausen. Partiet var i stor grad en simpel etterligning av det tyske nazistpartiet NSDAP, og viste en stor beundring for Adolf Hitler. Et hovedprogrampunkt var – som for det tyske partiet – en etnisk utrensking av jødene – men mer spesifikt hvordan ble aldri fastslått.

Partiet lyktes ikke med å gjøre seg gjeldende under den tyske okkupasjonen av Danmark.

Etter avslutningen av andre verdenskrig mistet partiet sin støtte i befolkningen, men noen få individer forsøkte å drive partiet videre. Partiet ble gjenskapt i september 1951 under ledelse av Sven Salicath, men ble oppløst i slutten av 1980-tallet. Det nåværende Danmarks Nationalsocialistiske Bevægelse oppfatter seg selv som en etterfølger til DNSAP.

Kilder
www.milhist.dk
DNSAP

 Eksterne lenker 


Kategori:Politiske partier i Danmark
Kategori:Danmark under andre verdenskrig
Kategori:Politiske partier etablert i 1930
Kategori:1930 i Danmark
Kategori:Politiske partier nedlagt i 1945
Kategori:1945 i Danmark
Kategori:Grupper som kollaborerte med Nazi-Tyskland
Kategori:Nasjonalsosialistiske partier